《同秩庭饮临江楼》
清代·林昌彝

万树苍茫际，飞来两白鸥。江山此杯酒，风月又扁舟。

萝带碧缘岸，菜花黄上楼。平生足怀抱，未倦陆机游。

作者简介：清福建侯官人，字惠常，号芗溪。道光十九年举人。治经精博，兼长诗笔。生平足迹半天下。尤留心时务。与魏源等相知。所作《平夷十六策》、《破逆志》、《射鹰楼诗话》，多述鸦片战争间抗英之事与对策。有《衣山房诗集》、《小石渠阁文集》、《三礼通释》等。